Vani

Vani () — Gürcüstanın İmereti diyarında, Sulori çayının sahilində (Rioni çayının qolu), Kutaisi şəhərinin 41 km cənub-qərbində yerləşən şəhər. 2014-cü ilin siyahıalmasına görə şəhərin əhalisi 3744 nəfərdir. Vani şəhəri 40 kənddən ibarət Vani bələdiyyəsinin (sahəsi 557 km2, əhalisi 24.512 (2014)) mərkəzidir.

 Tarixi 
1947-ci ildə Vani şəhəri ətrafında aparılan arxeoloji qazıntı işləri zamanı (N. Xoştariya və O. Lortkifanidze) qədim Kolxida şəhərinə aid yaşayış məntəqəsi ilə bağlı artifaktlar tapılmışdır. Bu şəhərin adı məlum olmasa da, tarixi 4 dövrə ayrılır. E.ə. VII–VIII əsrlərdə Vani şəhərinin mədəni mərkəz olduğu fərz edilir. Vanin e.ə VII–VI əsrlərdəki tarixi qədim mədni qatlarla, taxta məmulatlarla, qurbangahlarla, qəbiristanlıqlarla təmsil olunur. Vaninin Kolxida şəhərinin siyasi mərkəzi olduğu güman olunur. E.ə. III–IV əsrlərdə Vani şəhərində xeyli qurbangah və daş tikili tikilmişdir.

Müasir Vani şəhəri statusunu 1981-ci ildə əldə etmişdir. Şəhərdə 1985-ci ildə açılan tarix muzeyində Kolxidanın qədim tarixinə aid artifaktlar sərgilənir.

 Qardaş şəhərlər 
  Fallon, Nevada, ABŞ
  Aşkelon, İsrail, 2000
  Prosser, Vaşinqton, ABŞ, 2010
  Amvrosievka, Ukrayna, 2011

 İstinadlar 

 Həmçinin bax 
 Sulori Vani FC

 Xarici keçidlər 
 Otar Lordkipanidze Vani Arxeologiya Muzeyi 
 Vani ABŞ Arxeologiya İnsititutunun saytında 

Kateqoriya:Gürcüstan şəhərləri